Donika Muçi

Donika Muçi, Regjisore, Artiste e Merituar

Biografia
Donika Muçi u lind në Gjirokastër më 1938. Familja e saj u shpërngul në Tiranë në fillim të Luftës së Dytë Botërore, ndërkaq që babai saj, patrioti i shquar profesor Rexhep Muçi, dergjej në kampet e përqendrimit të Italisë fashiste në Greqi për veprimtari subversive kundër regjimit Quisling.

Arsimin e mesëm e kreu në Liceun Artistik në Tiranë ku u diplomua për Teori Muzikore nën drejtimin e profesor Ramadan Sokolit. Pasi ndoqi studimet e larta në Fakultetin e Historisë dhe Gjeografisë pranë Universitetit të Tiranës, u emerua në fund të viteve '50 në Radio Tirana si programatore e emisioneve muzikore ku punoi për rreth një vit përpara se të emërohej si formuluese muzike në ndermarrjen më të guximshme artistike të asokohe që ish Kinostudio Shipëria e Re, inaguaruar më 1952.

Pasi punoi për më tepër se dhejtë vite si formuluese muzike dhe regjisore montazhi e kategorisë së parë, Donika Muçi, nisi të japë provat e saj të para si regjisore e filmit dokumentar duke u bërë kështu një nga zonjat e para regjisore në Shqipëri. Karriera e saj e gjatë dhe filmografia jashtëzakonisht e dendur e kësaj zonje pioniere në lëmin e regjisë filmike në Shqipëri dëshmojnë për një veprimtari artistike të pasur dhe të larmishme, konsakruar me titullin Artiste e Merituar e me disa çmime në Festivalet e Filmave, por sidomos me respektin dhe mirënjohjen e gjithë mjeshtërisë së profesionit.

Filmografia

 * Mësim për Lindën, Kinostudio Shipëria e Re, 1970
 * Vallet e Bjeshkëve, Kinostudio Shipëria e Re, 1981
 * Qytet Kështjellë, Kinostudio Shqipëria e Re, 1990
 * Njeriu që Kapërcen Shekujt, 2006

Kjo është një listë shumë e shkurtër e filmografisë së regjisores Donika Muçi. Në filmografinë e saj gjenden filma kushtuar figurave patriotike si Shjefën Gjeçovi, Marko Boçari, Dora d'Istria, si dhe filma si ai për Festivalin e XI të Këngës në Radio Televizion i cili nuk u shfaq kurrë në publik.

Donika Muçi Donika Muçi Donika Muçi Donika Muçi